S-219/2013

Mál þetta, sem dómtekið var 9. september sl., er höfðað með stefnu, áritaðri um birtingu 23. september 2008.

Stefnandi er Fálkinn hf., Suðurlandsbraut 8, Reykjavík, en stefndi er Orkuveita Reykjavíkur, Bæjarhálsi 1, einnig í Reykjavík.

Stefnandi krefst þess aðallega að stefnda verði gert að greiða honum

- 520.285 evrur, með vöxtum samkvæmt 8. gr. laga nr. 38/2001 frá 21. september 2007, en dráttarvöxtum samkvæmt 1. mgr. 6. gr. laga nr. 38/2001 af 319.172 evrum frá 5. apríl 2008 til 25. október 2008, en af 520.285 evrum frá þeim degi til greiðsludags.

- 880.000 krónur, með vöxtum samkvæmt 8. gr. laga nr. 38/2001 frá 21. september 2007, en dráttarvöxtum samkvæmt 1. mgr. 6. gr. sömu laga frá 5. apríl 2008 til greiðsludags.

Til vara er þess krafist að stefndi verði dæmdur til greiðslu skaðabóta að mati dómsins, með vöxtum samkvæmt 8. gr. laga nr. 38/2001 frá 21. september 2007, en dráttarvöxtum samkvæmt 1. mgr. 6. gr. sömu laga frá 5. apríl 2008 til greiðsludags.

Í báðum tilvikum krefst stefnandi málskostnaðar úr hendi stefnda samkvæmt framlögðum málskostnaðarreikningi.

Stefndi krefst aðallega sýknu af öllum kröfum stefnanda, en til vara verulegrar lækkunar. Í báðum tilvikum er krafist málskostnaðar að skaðlausu samkvæmt framlögðum málskostnaðarreikningi.

Málsatvik og ágreiningsefni

Í maí 2007 óskaði stefndi, Orkuveita Reykjavíkur, eftir tilboðum í miðlægar skólphreinsistöðvar, sem byggðu á líffræðilegum hreinsiferlum, á Hvanneyri, Bifröst, Reykholti og Varmalandi í Borgarfirði, ásamt tilheyrandi dælubrunnum. Verkið fólst einnig í afhendingu vörunnar á verkstað, uppsetningu hreinsistöðva, stillingum, prófunum og úttektum. Verkfræðistofan Línuhönnun hf. annaðist gerð útboðsgagna og ráðgjöf fyrir stefnda.

Í útboðsskilmálum fyrir verkið kemur m.a. fram að um EES útboð sé að ræða, útboðið sé opið, tilboð verði opnuð 11. júlí 2007 og að tilboð gildi í fjórar vikur eftir opnun þeirra. Þá segir þar einnig að um útboðið gildi ákvæði laga nr. 65/1993, en verði það auglýst á Evrópska efnahagssvæðinu sé stuðst við lög nr. 94/2001 og reglugerð nr. 705/2001. Tekið er fram að heimilt sé að gera frávikstilboð með aðaltilboði. Þá er þar að finna upplýsingar um hvaða gögn skuli fylgja tilboði, en stefndi áskilji sér einnig rétt til að kalla eftir frekari upplýsingum. Í almennum skilmálum útboðsins segir að stefndi muni taka hagstæðasta tilboði eða hafna öllum. Einnig er þar mælt fyrir um að kröfur til búnaðar skuli rúmast innan íslenskra laga og reglugerða.

Samkvæmt verklýsingu útboðsins á seljandi ekki að afhenda neinn búnað í setþrær, né heldur mannvirkjahluta við gerð þeirra, en hins vegar skal hann gera tillögu um stærðir og form setþróa og veita almenna ráðgjöf varðandi staðsetningu að- og frárennslisstúta þeirra. Þar er einnig að finna uppdrátt af hreinsistöð og útmörkum fyrir búnað og tæki sem afhenda skal. Segir þar m.a. svo um umfang afhendingar:

„3. Stærðarákvörðun og tillögugerð varðandi geometrískt form setþróa sem í öllum tilfellum verða staðsettar framan við lífrænan hluta stöðva. Seljandi skal í tilboði sínu leggja fram útreikninga um það magn seyru sem falla mun til og safnað verður í setþróm fyrir losun. Miða skal við að þrærnar séu sem minnst sýnilegar í landi. Vakin er athygli á því að umræddar setþrær þjóna hlutverki sveiflujöfnunar rennslis og einnig seyrusöfnunar. …

4. Fullkominn búnaður og mannvirkjaumgjörð hans fyrir annað hreinsiþrep (biology) í fjórar líffræðilegar hreinsistöðvar sem þurfa fyrst og fremst að þjóna niðurbroti kolefnis samanber ákvæði reglugerðar um fráveitur og skólp. Búnaður skal þó einnig tryggja lágmarksstyrk heildarmagns svifagna. Þó skal miða við að uppbygging hreinsistöðvanna sé þannig að með einföldum hætti megi bæta við einingum til að sinna frekari aukningu álags í aðrás stöðvanna, en einnig til að geta hreinsað köfnunarefni og fosfór verði þess krafist á síðari stigum. …“

Í verklýsingu er einnig að finna nánari lýsingu á hreinsikerfinu og er þar áréttað að hreinsibúnaðurinn skuli byggður upp á líffræðilegri hreinsun, þannig að uppfyllt séu ákvæði reglugerðar nr. 798/1999 um efnainnihald í frárás stöðvar. Gerð er krafa um að hreinsivirkni búnaðarins sé þannig að styrkur BOD-5 í mg/l í frárás frá hreinsistöð skuli vera mestur 25 mg/l O2, styrkur COD í mg/l í frárás skuli vera mestur 125 mg/l og styrkur heildarmagns svifagna í mg/l mestur 35 mg/l.

Alls bárust níu tilboð í verkið frá fjórum aðilum. Stefnandi skilaði þremur tilboðum, aðaltilboði og tveimur frávikstilboðum. Aðaltilboð hans var sett fram sem tveggja stiga hreinsun, þar sem framleiðandi ábyrgðist BOD <25 mg/l í frárennsli. Tilboðsfjárhæðin var 2.044.086 evrur. Frávikstilboð 1 var sett fram sem eins stigs hreinsun, þar sem framleiðandi ábyrgðist BOD <30 mg/l í frárennsli. Í því tilviki var tilboðsfjárhæð 375.000 evrum lægra en samkvæmt aðaltilboði, eða alls 1.669.086 evrur. Í frávikstilboði 2 var boðin þriggja stiga hreinsun, þar sem framleiðandi ábyrgðist BOD <10 mg/l og NH4 <5 mg/l í frárennsli. Tilboðsfjárhæð var þar 380.000 evrum hærra en í aðaltilboði, eða 2.424.086 evrur. Samkvæmt yfirliti stefnda um framkomin tilboð var 1. frávikstilboð stefnanda hið lægsta í verkið, en næstlægsta tilboð var frá Vélaverki ehf., að fjárhæð 1.756.543 evrur. Kostnaðaráætlun stefnda hljóðaði upp á 1.280.450 evrur.

Fram kemur í stefnu að forsvarsmaður stefnanda hafi rætt við starfsmann stefnda 20. júlí 2007 og hafi starfsmaðurinn þá haft efasemdir um a

D Ó M U R

Héraðsdóms Reykjavíkur föstudaginn 5. júlí 2013 í máli nr. S-219/2013:

Ákæruvaldið

(D-kvk-nf Ö-kvk-nf V-kvk-nf aðstoðarsaksóknari)

gegn

Ó-kvk-þf K-kvk-þf J-kvk-þf

(S-kk-nf K-kk-nf K-kk-nf hdl.)

Mál þetta sem dómtekið er í dag, 5. júlí 2013, er höfðað af lögreglustjóranum á höfuðborgarsvæðinu með ákæru 26. mars sl., á hendur Ó-kvk-þgf K-kvk-þgf J-kvk-þgf, kt. 021261-4599, til heimils að Hátúni 6, Reykjavík fyrir eftirtalin þjófnaðarbrot framin í Reykjavík á árinu 2012, nema annað sé tekið fram:

1. Sunnudaginn 18. mars, í hraðbanka MP-banka við Borgartún 26, stolið samtals kr. 25.000 með þremur heimildarlausum úttektum af debetkorti í nafni Exor ehf.

2. Að kvöldi föstudagsins 27. júlí, í verslun Icelandic Wonders við Hafnarstræti 4, stolið hliðartösku sem tilheyrði starfsmanni verslunarinnar en í töskunni var m.a. tvö peningaveski, tvö greiðslukort, ökuskírteini, nokkur afsláttarskírteini, húslyklar, bíllyklar, lyklar af versluninni, auðkennislykill, Canon myndavél með minniskorti, hleðslutæki fyrir síma, snyrtivörur og álfaspil, allt að óþekktu verðmæti.

3. Að kvöldi laugardagsins 28. júlí, í verslun Hagkaups við Skeifuna 15, stolið sælgæti, kjól, buxum og blússu, alls að verðmæti kr. 11.754.

4. Laugardaginn 15. september, í verslun Bónuss við Laugaveg 59, stolið 0.5 l flösku af Egils appelsíni, poka af Nóa Siríus bananasprengjum, poka af extra tyggigúmmíi og þremur stykkjum af Lindubuffi, alls að verðmæti kr. 636.

5. Laugardaginn 15. september, í verslun Woolcano við Laugaveg 100, stolið tveimur kertum, tveimur pörum af eyrnalokkum, vasapela og hálsfesti, alls að verðmæti kr. 28.280.

6. Laugardaginn 15. september, í verslun Jóns og Óskars við Laugaveg 61, stolið sjö úrum, alls að verðmæti kr. 118.000.

7. Þriðjudaginn 23. október, í verslun Tuzzi í Kringlunni 4 - 12, stolið kjól að verðmæti 16.980 kr.

Er talið að brot þessi varði við 244. gr. almennra hegningarlaga nr. 19/1940.

Er þess krafist að ákærða verði dæmd til refsingar og til greiðslu alls sakarkostnaðar.

Mál þetta er einnig höfðað með ákæru dagsettri 14. maí sl., fyrir eftirtalin þjófnaðarbrot í Reykjavík, nema annað sé tekið fram:

1. Miðvikudaginn 7. desember 2012 í verslun Eymundssonar við Austurstræti 18, stolið matvörum, tveimur bókum og gjafavöru, alls að verðmæti kr. 14.841.

2. Miðvikudaginn 7. desember 2012 á veitingastaðnum Pisa við Lækjargötu 6b, stolið kápu er í voru m.a. hús- og bíllyklar, úr fatahengi staðarins.

3. Miðvikudaginn 14. desember 2012 í verslun Kitchen Library í Smáralind í Kópavogi, farið inn í aðstöðu starfsmanna verslunarinnar og stolið þaðan leðurjakka, hliðartösku er innihélt peningaveski með um kr. 10.000 auk greiðslukorta og farsíma að óþekktu verðmæti.

4. Laugardaginn 16. mars 2013 í verslun Bónuss í Kringlunni, stolið mat – og snyrtivörum alls að verðmæti kr. 14.612 og farið inn í aðstöðu starfsmanna verslunarinnar og stolið þaðan peysu merktri Bónus, starfsmannanafnspjaldi, úlpu, Sony farsíma, Ipod Touch og peningaveski er innihélt um kr. 3.000 í reiðufé og skilríki, allt að óþekktu verðmæti.

Er talið að brot þessi varði við 244. gr. almennra hegningarlaga nr. 19/1940.

Er þess krafist að ákærða verði dæmd til refsingar og til greiðslu alls sakarkostnaðar.

Við meðferð málsins féll sækjandi frá ákæru vegna 2. liðar ákæru, dags. 26. mars 2013.

Verjandi ákærðu krefst vægustu refsingar sem lög leyfa og þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í desember árið 1961. Samkvæmt sakavottorði hefur hún fimm sinnum verið dæmd fyrir brot gegn almennum hegningarlögum og umferðarlögum. Flest brot ákærðu eru þjófnaðarbrot og nú síðast var hún með dómi Héraðsdóms Reykjavíkur 5. mars 2012 dæmd í 60 daga skilorðsbundið fangelsi fyrir þjófnaði. Með brotum sínum hefur ákærða rofið skilorð refsidómsins frá 5. mars 2012. Ber nú að taka dóminn upp og ákvarða ákærðu refsingu í einu lagi eftir reglum 60. gr., sbr. 77. gr., laga nr. 19/1940. Samkvæmt 255. gr. almennra hegningarlaga hafa eldri refsidómar vegna auðgunarbrota ítrekunaráhrif í málinu. Þykir refsing ákærðu hæfileg fangelsi í sex mánuði, en rétt þykir að fresta fullnustu þriggja mánaða þeirrar refsingar og að sá hluti hennar falli niður að liðnum tveimur árum frá uppkvaðningu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur, og K-kk-ef S-kk-ef hæstaréttarlögmanns, 37.650 krónur, vegna vinnu á rannsóknarstigi.

D Ó M S O R Ð :

Ákærða, Ó-kvk-nf K-kvk-nf J-kvk-nf, sæti fangelsi í sex mánuði, en fresta skal fullnustu þriggja mánaða þeirrar refsingar og skal sá hluti hennar falla niður að liðnum tveimur árum frá uppkvaðningu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 87.850 krónur, og K-kk-ef S-kk-ef hæstaréttarlögmanns, 37.650 krónur, vegna vinnu á rannsóknarstigi.